Walong gatos (800) na mga Pilipino na pinanginotan ni Heneral Jose Ignacio Paua an naglaban sa mga mananakop na Amerikano sa Albay na nagpoon kan Enero 23, 1900. An pinakamadugong kabtang kan laban nangyari sa Tulay San Rafael kun sain mano-mano an nagin labanan. Matapos an halawig na laban, 172 na Pilipino an nagkagaradan sa aksyon bilang pagdepensa sa saindang inang banwaan. Bilang pagromdom ipinatindog an monumento kan Laban kan Legazpi.